**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. december 19-án 14 óra 15 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**  Szalóky Nándor Polgármester

 Szakács Balázsné alpolgármester

 Szórád Zoltán

 képviselők

**Távol van**:Gyenge András

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Gyenge András és Tima Zoltán képviselők távolmaradásukat előre jelezték. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 3igen szavazattal, tartózkodás és ellenszavazat nélkül a következő határozatot hozta:

**73/2017.(XII.19.) önkormányzati határozat**

Nagyacsád Község Önkormányzatának képviselő-testülete 2017. december 19 -i ülésének napirendjét az alábbiak szerint határozza meg:

1.)TELEPÜLÉSKÉPI ARCULATI KÉZIKÖNYV ÉS RENDELET

**elfogadása**

Előadó: polgármester

**Napirendek tárgyalása:**

Szalóky Nándor polgármester elmondja, hogy a Települési Arculati Kézikönyv elkészült a kért módosításokkal, valamint a rendelet-tervezetben is átvezetésre kerültek a javasolt módosítások. A lakossági fórumon részletesen ismertette a főépítész a kézikönyvet. Az ott elhangzott módosítási javaslatok mind figyelembe vételre kerültek. Az elkészült anyag véleményezésre meg lett küldve az előírt hatóságoknak. Ismereti a véleményeket.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**74/2017.(XII.19.) önkormányzati határozat**

**Nagyacsád** Község Önkormányzata Képviselő-testülete a településkép védelméről szóló 2016. évi LXXIV. törvény alapján, a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 9/2017. (IX. 10.) önkormányzati rendelet szerinti partnerek, valamint a településfejlesztési koncepcióról, az integrált településfejlesztés stratégiáról és a település rendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet szerinti államigazgatási szervek véleményének kikérésével megtárgyalta a „Nagyacsád Településképi Arculati Kézikönyve” című dokumentumot és azt jóváhagyja. A Képviselő-testület hozzájárul ahhoz, hogy az elfogadott településképi dokumentumok közzététele, valamint az államigazgatási szerveknek történő megküldése megtörténjen.

Határidő: azonnal

Felelős: Szalóky Nándor polgármester

Szalóky Nándor polgármester elmondja, hogy szükséges a rendelet-tervezet elfogadása is.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**13/2017.(XII.29.) önkormányzati rendelet**

Nagyacsád Község Önkormányzata Képviselő-testülete a településkép védelméről a mellékelt rendeletet alkotja. A véleményeket megismerte és a hozzáfűzött válaszokat elfogadja.

Felkéri a polgármestert, hogy a jóváhagyás utáni közzétételt a vonatkozó előírások szerint tegye meg

Megkérdezi, hogy van-e még kérdés, hozzászólás?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. december 19-i nyilvános ülést 14 óra 35 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**